11/2019. (II. 06.) OBT határozat
jelentés elfogadásáról
Az Országos Bírói Tanács a 101/2018. (X. 03.) OBT határozattal létrehozott bizottság jelentését elfogadja, és elrendeli a honlapon történő közzétételét.
Kérelmének megfelelően az OBH elnökének érdemi észrevételek előterjesztésére 2019. február 22. napjáig további határidőt biztosít. Az észrevételeket az OBT a következő ülésén tárgyalja meg.
Felhívja egyúttal arra az OBH elnökét, hogy ugyanezen határidőig az alábbi azonnali intézkedést igénylő kérdésekben küldje meg az előterjesztéseket:
- Továbbítsa a szolgálati bírák kinevezéséhez szükséges okiratokat!
- Tegye meg kezdeményezését az OBT által a bíráknak és igazságügyi alkalmazottaknak adományozható címek, kitüntetések és díjak vonatkozásában!
Amennyiben a fenti határidőn belül érdemi észrevétel nem érkezik, az előterjesztéseket nem teszi meg, az Országos Bírói Tanács a rendelkezésére álló adatok alapján fog dönteni a jelentésben tett megállapítások következményeiről, és megteszi a szükséges intézkedéseket.